"Setswana Puotlaleletso ya Ntlha (FAL)/P2 18 DBE/Ngwanaitseele 2018 NSC KAROLO YA D: POKO Araba dipotso TSOTLHE mo karolong e. POTSO 7: MABOKO A SETSWANA – MK Mothoagae (Morulaganyi) Buisa dinopolo tse di latelang, mme morago o arabe dipotso. 7.1 Ntwa ya 1939–1945 – LD Raditladi 1 Go kile ga tsoga leruuruu maloba, 2 Leruuruu la marumo le dikanono, 3 Bana ba Yuropa ba ipetsa dihuba, 4 Komano ya bona ya utlwala le kwano; 5 Ba re, lefatshe leno ope ga a na le sema 6 Banna ba Yuropa botlhe ba a le lema. 7 Majeremane ba tswa modutla wa kgetse, 8 Ba itshema maruarua ba kometsa batho, 9 Le Mapolare ba ba meletsa metse, 10 Le kwa Austria le gone ba phura batho, 11 Merafe ya etsa diphologolo sekgweng 12 Di utlwile lerumo la batsomi nageng. 13 Bana ba thebe setsibasehibidu, 14 Sesweu, setala, se motshe wa godimo, 15 Ba ara bana ba motlhaba o o morodu, 16 Ba duma, ba etsa tladi ya legodimo: 17 Lentswe la bona la utlwala kwa Amerika, 18 Le rona ra le utlwa re le mono Aferika. 7.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ntwa e lwele dingwaga di le … A tlhano. B somethataro. C thataro. D sometlhano. (1) 7.1.2 Ke eng se se bokiwang mo lebokong? (1) 7.1.3 Naya mofuta wa ponagalo ya poko o o dirisitsweng mo temeng ya 1 mola 1 le 2. (2) 7.1.4 Maikutlo a mmoki ke afe mo lebokong le? Tshegetsa ka lebaka. (2) 7.1.5 Tlhalosa bokao jwa mola 3. (2) 7.1.6 Naya morumo wa temana ya bobedi. (2) 7.1.7 Leboko le ke la mofuta ofe? Tshegetsa ka lebaka. (2) 7.1.8 Goreng mmoki a dirisitse sekapuo sa tshwantshiso mo temeng ya 2 mola 8? (2) Kwalololo e ileditswe Phetla"